OpenLLM-France/wikimedia huggingface dataset:
# Šahy

Šahy (fins al 1927 "Ipolské Šiahy", hongarès: Ipolyság) és una ciutat del sud d'Eslovàquia, amb una majoria hongaresa i la seva població és de 7.238 habitants (2018), amb una edat mitjana de 42,5 anys.

## Geografia

Està situat a les portes de l'est de la Depressió danubiana al riu Ipeľ a la frontera amb Hongria, a la carretera E77 de Budapest a Cracòvia. A més de l'assentament principal, també té dos "barris" com són Preseľany nad Ipľom, annexat el 1980, i Tešmák, annexat el 1986). Del 1980 a 1996 també va tenir el poble actualment independent de Hrkovce.

## Història

La primera menció escrita és del 1237 en un document del rei Béla IV amb el nom de Saag, quan Martin Hont-Pázmány hi fundà un monestir premonstratens. Va tenir el caràcter d'una petita ciutat al segle xiv. Va ser part de l'Imperi Otomà entre 1541-1595 i 1605-1685 i es coneixia com a "Şefradi". Abans del desglossament de l'Imperi Austrohongarès el 1918/1920 i de la incorporació a Txecoslovàquia, formava part del comtat de Hont i era des del 1806 la seva capital. Va formar part d'Hongria del 1938 al 1945 arran del Primer Premi de Viena.

## Demografia

Segons el cens de població del 2014, la ciutat tenia 7.516 habitants. El 2001, el 62,21% dels habitants eren magiar, el 34,57% eslovacs, el 0,56% txecs i el 0,41 gitanos. Religiosament el 84,06% eren catòlics, el 6,87% no tenien religió i el 3,46% eren luterans.

## Instal·lacions

La ciutat acull el Museu i la Galeria Hont de Ľudovít Simony.

## Agermanaments

Šahy està agermanada amb els tres municipis hongaresos de Vác, Veresegyház i Héhalom.

## Persones notables

* Ferdinand Daučík, jugador de futbol i directiu
* Branislav Kubala Daučík, jugador de futbol
* Ladislav Ballek, escriptor

## Referències

* ↑ «Municipal Statistics». Statistical Office of the Slovak republic. Arxivat de l'original el 2007-12-17. [Consulta: 26 desembre 2007].
* ↑ Milan Paprčka. Hont z neba. Banská Bystrica: CBS spol, 2016. ISBN 978-80-8144-109-7.
* ↑ «Partnerské mestá» (en eslovac). sahy.sk. Šahy. [Consulta: 4 setembre 2019].
# Dolores Vargas

María Dolores Castellón Vargas, més coneguda com Dolores Vargas (Barcelona, 16 de maig de 1936 - València, 7 d'agost de 2016), i de sobrenom «la Terremoto», va ser una cantant i actriu catalana.
De ben jove va instal·lar-se a Madrid, on va triomfar en espectacles al Teatre Calderón, juntament amb el seu germà Enrique Calderón. Casada amb només 16 anys, va actuar a Cannes i posteriorment a Nova York, on va encadenar 18 mesos de gira per tot el continent. El seu marit, José Castellón, va ser també el seu guitarrista i un dels seus principals compositors. El 1974 va estar a punt de participar al Festival de la Cançó d'Eurovisió en comptes de Peret.
També va participar en diversos programes a Televisió Espanyola amb artistes com Lola Flores, Rosa Morena o Salvador Dalí. Va interpretar temes com Achilipú, A tu vera (posteriorment adoptada per Lola Flores), Tío, tío, tío, La Moto, Porom Pompero, La Piragua, Macarrones o Se va a Covadonga. Tenia un estil molt versàtil però amb arrels en la rumba catalana. En la darrera etapa de la seva vida va viure a València i a la mort del seu marit va retirar-se a Xirivella, on es troba enterrada.

## Referències

* ↑ «Muere a los 80 años Dolores Vargas, cantante del 'Achilipú'» (en castellà), 08-08-2016. [Consulta: 5 octubre 2019].
* 1 2 3 Troquel, Luis. «Muere Dolores Vargas 'La Terremoto', pionera absoluta del flamenco pop» (en castellà), 08-08-2016. [Consulta: 5 octubre 2019].
* ↑ «S'apaga als 77 anys la veu de la rumbera Dolores Vargas, «La Terremoto»». Diari de Girona, 09-08-2016.
# Los sabios

Los sabios va ser un concurs infantil emès per Televisió espanyola en la tarda dels dissabtes entre 1984 i 1986.

## Format

Es tractava d'un concurs divulgatiu, en el qual parelles d'un nen amb el seu pare o mare havien de respondre a preguntes relacionades amb la ciència i els invents, així com sotmetre's a proves pràctiques d'experiments científics.
El programa comptava amb una mascota, M. I. M. («Mi Inteligente Muñeco»), un anime de la factoria Nippon Animation, amb aspecte de ninot de drap femení de color rosa sense braços en el tronc, que eren suplerts per mans formades pels seus cabells. Dins de cada programa s'emetia un episodi de dibuixos animats protagonitzat per M. I. M. que versava sobre l'aspecte de la ciència que després s'abordaria en el concurs. La sèrie de dibuixos animats (el títol original dels quals en japonès era Mīmu Iro Iro Yume no Tabi), es va emetre a diversos països, com França (Ordy ou les grandes découvertes), Portugal (Descobertas sem limite) o Iugoslàvia (Открића без граница).

## Presentadors

En la primera temporada (1984-1985), el concurs va ser presentat per Andrés Caparrós e Isabel Gemio (llavors encara amb el nom professional d'Isabel Garbí), en el que va ser el seu debut davant les càmeres de televisió. Les hostesses del programa eren Inés Augé, Rosa Pardo, Blanca Ripoll i Rosa María Valls.
En la segona temporada, van ser reemplaçats per Miguel Ángel Jenner, abillat amb una toga de catedràtic vermella; l'actor Juan Manuel Lores, en el personatge de «Boli», l'alumne rebel; i Silvia Marsó.

## Música

La sintonia del programa va ser la cançó «Hitchcock makes me happy», del grup Azul y Negro.

## Referències

* ↑ Capçalera del programa a Youtube
* ↑ Diumenge 20 d'octubre a les 14:35h a La 2 'Ho has vist!?' recorda el programa 'Los sabios', rtve.es
* ↑ MIM. Los sabios a tebeosfera.com

## Enllaços externs

* Article sobre el programa
# William Frischkorn

William "Will" Frischkorn (Charlottesville, Virgínia, 10 de juny de 1981) va ser un ciclista estatunidenc, professional des del 2000 fins al 2009.

## Palmarès en carretera

* 1998
** Campió dels Estats Units júnior en ruta
** 1r al Tour de l'Abitibi
* 2003
** 1r al Tour de Delta i vencedor d'una etapa
* 2004
** 1r a la Colorado Classic i vencedor de 2 etapes
* 2005
** Vencedor d'una etapa del Tour de Martinica
* 2007
** 1r a l'Univest Grand Prix

### Resultats al Tour de França

* 2008. 133è de la classificació general

## Palmarès en pista

* 2006
** Campió dels Estats Units en persecució per equips (amb Michael Creed, Michael Friedman i Charles Bradley Huff)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Illes del Rei Jordi

Les illes del Rei Jordi (en anglès King George Islands i en francès îles du Roi Georges) són un grup d'illes de les Tuamotu a la Polinèsia Francesa. Estan situades al nord de l'arxipèlag, en el camí entre Tahití i les Marqueses. Administrativament, formen la comuna de Takaroa. Consta de tres atols:
* Takaroa, cap de la comuna;
* Takapoto, de forma similar a l'anterior i molt pròxim; i
* Tikei, un antic atol assecat, deshabitat i més allunyat.
Junt amb els atols de la comuna de Manihi formen una de les set àrees lingüístiques del tuamotu anomenada vahitu. A vegades també s'inclouen en el mateix grup geogràfic:
* Ahe, i
* Manihi.
Els dos atols bessons, Takaroa i Takapoto, van ser anomenats King George Islands per l'anglès John Byron, el 9 de juny del 1765, en honor del rei Jordi III del Regne Unit. El nom va ser usat en diferents llengües en els mapes europeus. Havien sigut visitats prèviament pels neerlandesos Le Maire i Schouten, el 1616, i les van anomenar Sondre Grondt Eylandt (illes Sense Fons) perquè no hi van poder ancorar. No es van adonar que eren dues illes i l'errada li va costar al neerlandès Jacob Roggeveen, el 1722, perdre un dels seus vaixells en un dels primers naufragis al Pacífic Sud. Sense adonar-se que eren les mateixes de Le Maire i Schouten, Roggeveen anomena Takapoto com Schadelijk Eiland, l'illa Perniciosa.
# Valúevka

Valúevka (en rus: Валуевка) és un poble de l'óblast de Rostov, a Rússia, que en el cens del 2010 tenia 850 habitants, pertany al districte de Remóntnoie.

## Referències

* ↑ Летопись с. Богородского — Мои файлы — Каталог файлов — Сайт Администрации Калининского сельского поселения
* ↑ Вся Астрахань и весь Астраханский край. Памятная книжка Астраханской губернии на 1914 год : 31-й год изд. / Изд. Астрахан. Губ. Стат. Комитета . - Астрахань: Тип. Губ. правл., 1914. - 479 с. Колонка 134

## Enllaços externs

* Informació històrica sobre el poble de Valúevka (rus).
# Šakiai

Šakiai ( escoltar (?·pàg.)) és una ciutat del Comtat de Marijampolė, Lituània. Es troba a 65 km a l'oest de Kaunas. Se suposa que Šakiai primer es va expandir de la vila de Šakaičai. El 1719 es va construir a Šakiai una església. A segle xix, Šakiai ja tenia drets de ciutat; també tenia una escola, esglésies catòliques i luteranes, una sinagoga i una oficina de correus. Durant la Segona Guerra Mundial la ciutat va ser destruïda per l'exèrcit alemany.

## Relacions internacionals - Agermanaments

Šakiai està agermanada amb :
* Gołdap, Polònia

## Referències

* ↑ «Šakiai». Gran Enciclopèdia Catalana. Barcelona: Grup Enciclopèdia Catalana.
# The Needles

The Needles (Les agulles) és una filera de tres farallons calcaris que apareixen cap a l'est d'Illa de Wight, Anglaterra prop d'Alum Bay. El far de The Needles es troba al final d'aquesta formació, es va construir l'any 1859 i es va automatitzar el 1994.
Rep el nom de la història bíblica de la Dona de Lot, ja que hi havia un quart faralló columnar que va desaparèixer per una tempesta el 1764. La resta de farallons no tenen forma d'agulla però el nom ha persistit.
En el programa de 2005 de la televisió d'Anglaterra, Seven Natural Wonders, The Needles es consideren una de les meravelles del sud d'Anglaterra.
Són un reclam turístic de la zona d'Alum Bay i s'hi fan viatges per veure-les de prop. Se'n fan souvenirs. The Needles varen tenir ús militar (bateria artillera) des de 1860 a 1954.

## Referències

* ↑ The History of The Needles at Alum Bay Arxivat 2011-07-28 a Wayback Machine., The Needles Park website

## Enllaços externs

* Needles and Alum Bay tourist website
* Needles Battery tourist website
# The Perfect Fool

The Perfect Fool (en anglès El ximplet perfecte) és una òpera en un acte amb música i llibret del compositor anglès Gustav Holst, composta en el període de 1918 a 1922. L'òpera es va estrenar al Covent Garden de Londres el 14 de maig de 1923. Holst va demanar al principi a Clifford Bax per escriure el llibret, però Bax va declinar.
L'òpera no va ser un èxit, i les audiències van trobar la història confusa. Tot i que l'òpera va tenir una retransmissió per la BBC un any després de la seva estrena, els ressorgiments de l'obra han estat rars. El 1995, Vernon Handley va dirigir una actuació de l'òpera completa per la BBC, en una emissió del 25 de desembre.

## Música de ballet

La música de ballet introductòria s'ìnterpreta molt més sovint per separat com una suite. El ballet consta de les seccions següents:
* Andante (invocation)
* Dance of Spirits of Earth (Moderato – Andante)
* Dance of Spirits of Water (Allegro)
* Dance of Spirits of Fire (Allegro moderato – Andante)

## Personatges

| Funció | Tipus de veu | Repartiment estrena, 14 maig 1923 (Director: Eugene Goossens) |
| Pagès/ximplet | paper parlat | Raymond Ellis |
| Bruixot | baríton | Robert Parker |
| Troubadour | tenor | Walter Hyde |
| Viatger | baix | Frederick Collier |
| Princesa | soprano | Maggie Teyte |
| La mare del ximplet | Contralt | Edna Thornton |

## Referències

* ↑ Bax, Clifford «Recollections of Gustav Holst». Music & Letters, 20, 1, 01-01-1939, pàg. 1–6. DOI: 10.1093/ml/20.1.1. JSTOR: 728520.
* ↑ Holmes, p. 90
* ↑ Holmes, p. 94.
* ↑ Northcott, Bayan «On another planet». The Independent [Londres], 29-12-1995 [Consulta: 4 juliol 2014].

## Bibliografia

* Holden, Amanda (Ed.), La Guia d'Òpera de Pingüí Nova, Nova York: Pingüí Putnam, 2001. ISBN 0-14-029312-4
* Holmes, Paul, Holst. Premsa d'òmnibus, 1998 ISBN 978-0-7119-6525-6
# The Perils of Divorce

The Perils of Divorce és una pel·lícula muda de la World Film Company dirigida per Edwin August i protagonitzada per Edna Wallace Hopper, Frank Sheridan i Macey Harlan. La pel·lícula, de cinc bobines, es va estrenar el 12 de juny de 1916. Es considera una pel·lícula perduda.

## Argument

Després d’uns anys de matrimoni, Constance i John Graham semblen haver demostrat que estaven equivocats aquells que asseguraven que el seu matrimoni duraria dos dies perquè ella era molt més jove. Tenen una filla, Geraldine, a la qual els dos adoren. Apareix però Alice Lorraine, una aventurera que ja havia posat l’ull en John abans que aquest conegués Constance i està disposada a trencar aquest matrimoni. Alice convenç John que Constance manté una aventura amb Mason Tegars i a través de diferents enganys acaba provocant la ruptura. Constance per poder sobreviure actua com a ballarina en cabarets. Un cop divorciats, Alice té John a les seves mans i s’hi acaba casant. La noia es despreocupa completament de Geraldine, gasta amb desmesura els diners del marit i manté sense amagar-se un amant més jove.
Els anys passen i Constance va baixant a poc a poc en l'escala social. Mentrestant Alice planeja fugir amb el seu amant. Una nit, una noia jove i bonica es presenta amb un dels clients joves al cafè on treballa Constance. Constance se sent atret per ella i més tard s'assabenta per un amic que la noia és la filla del ric John Graham. Constance, en adonar-se que és la seva filla, la convida al seu vestidor i li revela la seva identitat. Mason es troba amb el jove amic de Constance al club i aquest li explica la història. En adonar-se que Constance és la dona del cafè decideix explicar a John que Constance mai li va ser infidel. John, convençut, la visita amb la seva filla, però ella el rep molt fredament. Espera recuperar-la atenent les seves necessitats financeres però la dura vida que ha portat comença a passar-li factura, emmalalteix i, tot i l’atenció de John i Geraldine, mor.

## Repartiment

* Edna Wallace Hopper (Constance Graham)
* Frank Sheridan (John Graham)
* Macey Harlam (Mason Tegars)
* Ruby Hoffman (Alice Lorraine)
* Alec B. Francis (Craig)
* Joan Morgan (Geraldine als 8 anys)
* Zoe Gregory (Geraldine als 17 anys)

## Referències

* 1 2 «“Perils of Divorce"». The Moving Picture World, 24-06-1916, pàg. 2303.
* ↑ «World film productions». The Moving Picture World, 10-06-1916, pàg. 1895.
* ↑ «The Perils Of Divorce» (en anglès). American Silent Feature Film Survival Database (Library of Congress of USA), 1916. [Consulta: 22 febrer 2021].

## Enllaços externs

* The Perils of Divorce al catàleg de l'American Film Institute
# Zhu Derun

Zhu Derun (xinès simplificat: 朱德润; xinès tradicional: 朱德潤; pinyin: Zhū Dérùn) fou un erudit xinès, pintor, cal·lígraf i poeta durant la dinastia Yuan. Nascut el 1294 i mort el 1365, Era originari de Suiyang, actualment Shangqiu, província de Henan, Va residir a Suzhou. Al llarg de la seva vida va ocupar diversos càrrecs acadèmics importants. També fou supervisor a la província de Jiangzhe. Fou també famós pels seus poemes, alguns dels quals mostraven una crítica social.

## Obra pictòrica

Aquest artista va destacar com a pintor de paisatges amb muntanyes llunyanes i cims massissos; va aplicar les tècniques de Xu Daoning i Guo Xi. Les seves obres mostra un gran realisme. Sovint les muntanyes rocoses es representaven amb pinzellades de núvols amb forma de cirrus i les branques dels arbres semblaven pinces de cranc. Entre les obres conservades cal mencionar: “Pavelló de la plana elegant”, “Tocant la lira sota els arbres” i “Passejant amb barca pel riu del Pi”.

## Bibliografia

* "The Scholar's Mind: Essays in Honor of Frederick W. Mote" d'Eugene Perry Link The Chinese University Press of Hong Kong. 2009. ISBN 978-962-996-403-0. pàgs. 10-11

## Enllaços externs

* http://unurthed.com/2007/11/30/zhu-derun-on-primordial-chaos/ Arxivat 2014-02-21 a Wayback Machine.
* http://macaulay.cuny.edu/eportfolios/myscrapbook/philosophy-in-art-primordial-chaos-painting/
# Àrbitre de futbol

L'àrbitre de futbol és un oficial encarregat de fer complir les regles del joc durant un partit de futbol. El seu paper és crucial per a garantir un ambient just i esportiu en el camp de joc. A continuació, es presenta una descripció general sobre l'àrbitre de futbol en el context d'aquest esport.

## Funcions i responsabilitats

L'àrbitre té la responsabilitat principal de garantir que es compleixin les regles establertes per la Federació Internacional de Futbol Associació (FIFA) i altres autoritats competents.
Les seves funcions i responsabilitats inclouen:
* Inici i finalització del partit: L'àrbitre és l'encarregat d'iniciar i finalitzar el partit. Això implica supervisar el servei inicial, així com determinar la durada de la trobada i el temps addicional en casos d'interrupcions.
* Aplicació de regles: Durant el joc, l'àrbitre ha d'aplicar les regles de manera imparcial. Això implica sancionar faltes, targetes grogues o vermelles, i concedir tirs lliures o penals segons correspongui.
* Control de jugadors: L'àrbitre té l'autoritat per a mantenir l'ordre en el camp i controlar el comportament dels jugadors. Pot prendre mesures disciplinàries, si cal, per a prevenir conductes antiesportives.
* Validació dels gols: És responsabilitat de l'àrbitre validar o anuŀlar els gols segons les circumstàncies del joc, com fora de joc, faltes prèvies o infraccions en l'execució de penals.
* Protecció dels jugadors: L'àrbitre ha de vetllar per la seguretat dels jugadors i intervenir, quan calgui, per a prevenir situacions perilloses o violentes.
* Coŀlaboració amb Àrbitres Assistents: Els àrbitres assistents coŀlaboren estretament amb l'àrbitre principal per a prendre decisions precises, especialment en situacions fora de la visió directa de l'àrbitre.
* Formació i certificació: Els àrbitres de futbol solen sotmetre's a una rigorosa formació i certificació, que inclou conèixer exhaustivament les regles del joc, tenir habilitats físiques per a mantenir-se al dia amb la velocitat del joc i comprendre les dinàmiques del futbol modern.
* Ètica i professionalisme: La imparcialitat i el professionalisme són fonamentals en la labor d'un àrbitre. Han de prendre decisions objectives, demostrar integritat en el seu acompliment i mantenir la calma en situacions tibants.
# Unitat perifèrica de Serres

La unitat perifèrica de Serres (en grec: Νομός Σερρών) és una unitat perifèrica de Grècia a l'est de la Macedònia grega. La població de la prefectura és d'unes 200.000 persones. La capital és Serres. Correspon a l'antiga prefectura de Serres.

## Municipis

| Nom | codi YPES | Codi postal | Prefix telefònic |
| Achinos | 4705 | 622 00 | 23220-5 |
| Achladochori | 4706 | 623 00 | 23230-6 |
| Agkistro | 4701 | 623 00 | 23230-4 |
| Alistrati | 4702 | 620 45 | 23720-5 |
| Amfipoli | 4703 | 620 41 | 23240-9 |
| Ano Vrontou | 4704 | 621 00 | 23210-8 |
| Emmanouil Pappas | 4708 | 620 46 | 23210-7 |
| Irakleia | 4709 | 624 00 | 23250-2 |
| Kato Mitrousi | 4710 | 621 00 | 23210-9 |
| Kerkini | 4711 | 620 52 | 23170-2 |
| Kormista | 4712 | 620 47 | 23240-8 |
| Lefkonas | 4713 | 621 00 | 23210-9 |
| Nea Zichni | 4714 | 620 42 | 23240-2 |
| Nigrita | 4715 | 622 00 | 23220-2 |
| Oreini | 4716 | 621 00 | 23210-5 |
| Petritsi | 4717 | 620 43 | 23230-4 |
| Promachonas | 4718 | 623 00 | 23230-4 |
| Proti | 4719 | 620 47 | 23240-6 |
| Rodolivos | 4720 | 620 41 | 23240-7 |
| Serres | 4721 | 621 00 | 23210-2 |
| Sidirokastro | 4722 | 623 00 | 23230-2 |
| Skotousa | 4723 | 621 00 | 23210-9 |
| Skoutari | 4724 | 621 00 | 23210-9 |
| Strymonas | 4725 | 621 00 | 23210-9 |
| Strimonikó | 4726 | 620 54 | 2320-8 |
| Tragilos | 4727 | 620 49 | 23220 |
| Visaltia | 4707 | 622 00 | 23220-6 |
# The Perfect Date

The Perfect Date és una pel·lícula de comèdia romàntica dels Estats Units del 2019 dirigida per Chris Nelson. Es tracta de l'adaptació de la novel·la The Stand-In de Steve Bloom.

## Sinopsi

En Brooks Rattigan té una obsessió: entrar a la prestigiosa Universitat Yale. Prové d'una família modesta, amb un pare que no té els mitjans financers perquè ell pugui fer realitat el seu somni.
Després d'una feineta on guanya uns quants diners acompanyant una noia desconeguda a un ball, en Brooks decideix, amb l'ajuda del seu millor amic Murph, crear una aplicació que li permeti llogar els seus serveis de "fals xicot".

## Referències

* ↑ «Noah Centineo : son nouveau film The Perfect Date en avril sur Netflix». [Consulta: 18 març 2019].
# Unitat perifèrica de Préveza

La unitat perifèrica de Préveza (en grec: Nομός Πρέβεζας) és una unitat perifèrica de Grècia que forma part de la perifèria o regió de l'Epir. La capital és la ciutat de Préveza. Correspon a l'antiga prefectura de Préveza. Aquesta prefectura va ser creada el 1913 quan la resta de la regió de l'Epir va passar a ser territori sota jurisdicció grega després de la conclusió de la Primera Guerra dels Balcans.

## Vegeu també

* Unitats perifèriques de Grècia
# Thoropa lutzi

Thoropa lutzi és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Potsch de Carvalho-e-Silva, S. & Carnaval, A.C. 2004. Thoropa lutzi. Llista Vermella d'Espècies Amenaçades de la UICN 2006. Consulta: 16 de gener de 2008.
# Vera Tiesler

Vera Ingrid Gudrun Janine Tiesler (Frankfurt, 2 de setembre de 1965) és una catedràtica de la Universitat Autònoma de Yucatán, acadèmica i investigadora d'origen alemany, radicada a Mèxic. És especialista en antropologia esquelètica, particularment en estudis de la cultura Maia, actual i ancestral. Les seves investigacions més significatives inclouen estudis bioarqueològics de les restes de l'anomenada Reina Roja de Palenque, així com investigacions sobre les modificacions cefàliques dels antics Maies. És una de les autoritats internacionals més reconegudes en aquest àmbit.

## Referències

* ↑ Magazine, Hakai. «The Hidden Coastal Culture of the Ancient Maya» (en anglès). [Consulta: 8 febrer 2022].
* ↑ «Vera Tiesler | Universidad Autonoma de Yucatan - Academia.edu», 31-12-2012. Arxivat de l'original el 2012-12-31. [Consulta: 8 febrer 2022].
* ↑ «You are being redirected...», 27-09-2018. Arxivat de l'original el 2018-09-27. [Consulta: 8 febrer 2022].
* ↑ Tiesler, Vera; Aguirre, Pilar Zabala «EL MODELADO ARTIFICIAL DE LA CABEZA DURANTE LA COLONIA. UNA TRADICIÓN MAYA EN EL ESPEJO DE LAS FUENTES HISTÓRICAS» (en castellà). Estudios de Cultura Maya, 38, 0, 16-12-2011. DOI: 10.19130/iifl.ecm.2011.38.50. ISSN: 2448-5179.
# Vicent Galcerà i Alapont

Vicent Galcerà i Alapont o Vicente Galcerán y Alapont (València, 1726 - València, 9 de juny de 1778) fou un gravador valencià.
Fill de Tomás Galcerán i Isabel Alapont, va estudiar a València amb Joan Baptista Ravanals i Hipòlit Rovira, i després a Madrid com a deixeble de l'Reial Acadèmia de Belles Arts de Sant Ferran, on va gaudir d'una beca per perfeccionar-se al gravat en dolç, gràcies a la protecció de José de Carvajal y Lancáster. L'any 1750 es traslladà a Madrid, i després treballà per al capítol de la catedral de Toledo. Entre eñs seus deixebles es troben Joaquim Ballester i Pere Pascual i Moles. L'any 1754, a causa de la mort de Carvajal, es va veure en l'obligació de tornar a València, encara que continuava rebent encàrrecs des de Madrid. El 14 de novembre de 1762 l'Acadèmia de Sant Ferran el va nomenar acadèmic de mèrit.

## Obres

* Estampas para Espectáculo de la Naturaleza (1757)
* La Virgen del Pilar 1760
* San Venancio (1760)
* Retrato del obispo de Barcelona para Nomina et acta episcoporum barcinonensium binis libris comprehensa atque ad historiae, et chronologiae rationem revocata (1760)
* Estampas para Creación, antigüedad y privilegios de los títulos de Castilla por José Berní y Catalá (1769)
* Vista de la fortaleza de la Alhambra desde el alto de San Nicolás 1772
* Inmaculada para Ordenanzas de la Real Maestranza de Cavalleros de la ciudad de Valencia (1776)
* La Anunciación 1778
* San Luis Gonzaga (1778)
* Virgen del Pilar de Zaragoza (1784)

## Referències

* ↑ «Vicent Galcerà i Alapont». Gran Enciclopèdia Catalana. Barcelona: Grup Enciclopèdia Catalana [Consulta: 6 octubre 2022].
* 1 2 Solache Vilela, Gloria «Vicente Galcerán y Alapont». Reial Acadèmia de la Història [Consulta: 6 octubre 2022].

## Bibliografia

* Ceán Bermúdez, Juan Agustín. Diccionario histórico de los más ilustras profesores de la Bellas Artes en España (t. II), 1800.
* Gallego, Antonio. Historia del grabado en España. Madrid: Ediciones Cátedra. ISBN 84-376-0209-2.